cyanic-selkie/wikianc huggingface dataset:
Süüria
Süüria (araabia keeles سوريا (Sūriyā), süüria keeles ܣܘܪܝܐ, kurdi keeles Sûrî; ametlikult Süüria Araabia Vabariik) on riik Lähis-Idas Levandis. See piirneb de jure läänes Vahemere ja Liibanoniga, põhjas Türgiga, idas Iraagiga, lõunas Jordaaniaga ja edelas Iisraeliga. Süüria jääb 32° ja 38° N ning 35° ja 43° E vahele.
Süüria nimi on pärit Vana-Kreekast, kus nimetusega Σύριοι (Sýrioi) tähistati assüürlasi. Uuemate uurimuste kohaselt viitab Süüria nimi Assüüriale.
Süüria nimi tuleneb Vana-Kreekas ja Vana-Roomas kasutatud nimest, mis arvatavasti tuleb akadikeelsest sõnast suri. Süüria asub mõnede maailma vanimate tsivilisatsioonide mõjuväljas. Praeguse Süüria alal asuvad mõned kristluse sünnipaigad ja keskajal oli Süüria ala üks islami sünnipaikadest. Uusajal läks Süüria Osmanite riigi võimu alla ning pärast Esimest maailmasõda sai sellest Prantsusmaa asumaa.
Pinnamood
Suurema osa riigi territooriumist hõlmab edelast kirdesse madalduv (1000 meetri kõrguselt 250 meetrini) Süüria lavamaa – suure Saudi Araabia kiltmaa põhjaosa. Lavamaalt kerkivad madalad mäemassiivid ja -ahelikud.
Kliima
Süüria alal on valdav lähistroopiline mandriline kliima, sajab 100–300 mm/a ja peaaegu ainult talvel. Keskmine õhutemperatuur on jaanuaris 4–6 °C ja juulis 32–34 °C. Suvel puhub tugev kõrbetuul hamsin, mis toob Araabia poolsaarelt liiva ja tolmu. Vaid rannikumadalikul on vahemereline kliima: sademeid kuni 900 mm/a, keskmine temperatuur on jaanuaris 10–12, juulis 25–27 °C. Ansariya mägedes sajab kuni 1400 mm/a, talvel ka lund.
Taimed
Peamiselt katavad Süüria ala kuivad platood ja väheste oaasidega Süüria kõrb, kuid on ka rohelisi alasid Vahemere-äärses riigi loodeosas. Rannikumadalikud on üles haritud. Mäestike Vahemere-poolsetel nõlvadel kasvab makjat, kohati on tamme- ja süüria männi salusid, idanõlvadel on mägistepp.
Luht (perekonnanimi)
Luht on eesti perekonnanimi.
Süüria
Veestik
Eufrat on Süüria suurim jõgi, mis voolab 675 km ulatuses läbi maa põhja- ja idaosa. Tähtsad on ka selle vasakpoolsed lisajõed Al-Khābūr ja Balīkh ning Vahemerre suubuv Al-‘Asī. Süüria kõrbes leidub vadisid. Eufratile on rajatud Al-Asadi veehoidla (630 ruutkilomeetrit).
Keskkond
1970. aastail Saksa Demokraatliku Vabariigi abiga Tartūsi rajatud tsemenditehas on Vahemere rannikuala üks suuremaid reostajaid.
Luht (perekonnanimi)
2020. aasta 1. jaanuari seisuga oli Eestis perekonnanimi Luht 512 inimesel: 246 mehel ja 266 naisel. Perekonnanimede levikult oli Luht meeste puhul 203. ja naiste puhul 216. kohal. Levinuim oli see Valga maakonnas, kus sellenimelisi oli maakonna 10 000 elaniku kohta 10,3.
Elektrimasin
Elektrimasin on energiamuundur, millega muundatakse mehaanilist energiat elektrienergiaks (elektrigeneraator), elektrienergiat mehaaniliseks energiaks (elektrimootor) või elektrienergiat mehaanilise energia kaudu tagasi teistsuguste parameetritega elektrienergiaks (elektrimasinmuundur). Elektrimasinad töötavad elektromagnetilise induktsiooni nähtuse ja Lorentzi jõu põhimõttel. pisi|Elektrimasinmuundur (umformer)
Süüria
Loomad
Süürias on 63 liiki imetajaid. Kunagisest rikkalikust sõraliste faunast on vähesel määral säilinud ainult metssiga, metskits, džeiraan ning mägi- ja dorkasgasell. 20. sajandi teisel poolel kadusid loodusest valge-orüks ja nuubia kaljukits. Kohalikku kuldhamstrit kasvatatakse lemmikloomana kogu maailmas. Linde leidub 392 liiki, neist näiteks kaljuiibis, mesopotaamia roolind ja seedri-koldvint on ohustatud. Roomajaid on 127 (sh 9 kilpkonna- ja 48 maoliiki) ja kahepaikseid 16 liiki. Putukaid on ligi 1450 liiki.
Looduskaitse
Süürias kaitstakse kohalikke väga vanu koduloomatõuge. Süürias on 42 kaitseala.
Elektrimasin
Ajalugu
Elektrimasinate ajalugu algas 1831. aastal, kui Michael Faraday kirjeldas elektromagnetiline induktsiooni seadusi, mis võimaldasid elektrigeneraatori ja elektrimootori loomist. Esimese elektrigeneraatori valmistas 1932. a Pariisi peenmehaanik Hyppolite Pixii; see oli pöörleva püsimagnetiga käsitsi ringiaetav elektrimasin. Esimese elektrimootori valmistas 1984. a Moritz Hermann von Jacobi. 1838. aastal osutas Heinrich Lenz elektrimasinate pööratavuse põhimõttele (Lenzi printsiip): kõik elektrimasinad, sõltumata konstruktsioonist ja tööpõhimõttest, võivad töötada nii generaatorite kui ka mootoritena).
Üldine ehitus
Iga elektrimasina olulisimad osad on mähised, mille terassüdamik on magnetahela osa. Mähis koos südamikuga moodustavad elektromagneti. Masina pöörlevate mähistega osa nimetatakse rootoriks ja paigallseisvate mähistega osa staatoriks.
Süüria
Maavarad
Süüria põhilised maavarad on nafta ja maagaas, leidub ka raua-, mangaani- ja kroomimaaki, barüüti, pruunsütt, fosforit, väävlit, kivisoola, looduslikku bituumenit ja kipsi.
Elektrimasin
Üldine ehitus
Elektrimasina tööpõhimõttest olenevalt võivad nii staator kui ka rootor olla kas induktoriks (magnetvälja tekitaja) või ankruks (ankrus indutseeritakse elektromotoorjõud).
Süüria
Riigikord
Süüria on unitaarne vabariik. Riigis kehtib 26. veebruaril 2012 jõustunud põhiseadus, millega määratletakse Süüria poolpresidentaalseks vabariigiks, kus valitsev usund on islam.
Elektrimasin
Liigitus
Kui käsitada elektrimasinat kui masinat, s.o mehaanilist liikumist rakendavat seadet, siis on elektrimasinateks ainult elektrigeneraatorid ja elektrimootorid. Mõnes liigituses võetakse aluseks elektromagnetiline induktsioon, sel juhul loetakse elektrimasinate hulka ka jõutrafod.
Mehaanilise energia muundamise suuna järgi jagunevad elektrimasinad elektrigeneraatoriteks ja elektrimootoriteks:
Voolu liigi järgi on elektrimasinad alalisvoolumasinad ja vahelduvvoolumasinad. Ülekaalukalt levinumad on vahelduvvoolumasinad, eriti kolmefaasilised generaatorid ja mootorid. Need jagunevad omakorda sünkroonmasinateks ja asünkroonmasinateks.
Süüria
President
Riigipea on rahvahääletusel seitsmeks aastaks valitav president. Presidendikandidaadi esitab Rahvanõukogu (parlament) valitseva partei juhtkonna ettepanekul. President nimetab ühe või mitu asepresidenti. Põhiseadus nõuab, et president oleks moslem, kuid see ei tee islamist tingimata riigiusku. Põhiseadus annab presidendile õiguse määrata ametisse ministrid, kuulutada välja sõjaolukorra ja erakorralise olukorra, samuti anda välja seadusi (need vajavad küll parlamendis ratifitseerimist, välja arvatud hädaolukorras). President võib ka välja kuulutada amnestia, muuta põhiseadust ning nimetada riigiteenistujaid ja sõjaväelasi. President on ka relvajõudude ülemjuhataja.
Praegune Süüria president on Bashār al-Asad, kes sisuliselt päris võimu oma isalt Ḩāfiz̧ al-Asadilt (võimul alates 1971. aastast) 2000. aasta valimistel ja valiti teist korda 2007. aastal. Vastaskandidaati tal ei olnud. Kuna Süüria põhiseadus nägi ette, et president peab olema vähemalt 40-aastane, aga al-Asad oli kõigest 34-aastane, muutis Süüria parlament kiiresti põhiseadust ja kehtestas presidendi minimaalseks vanuseks 34 aastat. Bashār al-Asad kuulub alaviitide usulisse rühmitusse.
Elektrimasin
Liigitus
Peamiselt kodumasinates ja väikestes elektritööriistades on kasutusel kommutaatoriga elektrimasinad ‒ ühefaasilised jadaergutusmootorid.
Süüria
Parlament
Araabia Taassünni Sotsialistlik Partei (ka Araabia Sotsialistlik Ba'athi Partei) ehk Baath (Ḥizb al-Ba`ṯ al-`Arabī al-Ištirāki) on partei, mis asutati 1940. aastatel Damaskuses araabia rahvusliku liikumise käigus. Partei eesmärgiks oli ühendada kõik araabia maad ühte riiki ning seista vastu lääne koloniaalvõimule. Suurima mõjuvõimu saavutas Baathi partei Süürias ja Iraagis. 1966. aastal kukutati Süürias sõjaväelise riigipöördega liikumise asutaja Michel Aflaq ning partei jagunes rivaalitsevateks Süüria ja Iraagi organisatsioonideks, mis omasid teistes Araabia riikides paralleelseid struktuure.
Elektrimasin
Liigitus
pisi|250px|Vahelduvvoolugeneraatori ehituspõhimõte
Süüria
Parlament
Iraagis saavutas Araabia Taassünni Sotsialistlik Partei võimu 1963. aastal, kuid keelustati 2003. aastal Iraagi sõja käigus. Süürias on ta aga võimul tänaseni.
Süüria Rahvuslik Koalitsioon
Kodusõja tulemusel moodustas opositsioonijõudude katusorganisatsioon Süüria Rahvuslik Koalitsioon 2012. aasta märtsis oma valitsuse. Selle esindajad kutsuti 28. märtsil 2013 osalema Süüria nimel Araabia Liigas. Koalitsiooni on "Süüria rahva ainsa esindajana" tunnustanud USA, Suurbritannia, Prantsusmaa ja teised riigid.
Elektrimasin
Vahelduv- ja alalisvoolugeneraatori lihtsustatud ehitus
Vahelduvvoolugeneraatori ehitust saab lihtsustatult kirjeldada järgmiselt. Magnetahela pooluste N ja S vahele on paigaldatud pöörlev traadist raam, mis kujutab endast generaatori rootori mähist. Kui raam (mähis) pöörlema panna, indutseeritakse selles elektripinge. Selle juhtimiseks generaatori väljundklemmidele kasutatakse kollektorit, milleks on metallrõngad koos nende vastu surutud harjadega. pisi|Alalisvoolugeneraatori ehituspõhimõte
Süüria
Haldusjaotus
pisi|350px|Süüria provintsid
Elektrimasin
Vahelduv- ja alalisvoolugeneraatori lihtsustatud ehitus
Alalisvoolugeneraatori ehitus erineb vahelduvvoolugeneraatori omast selle poolest, et kollektori rõngaste asemel kasutatakse poolrõngakujulisi kollektori lamelle. Need lamellid ehk lestad koos harjadega moodustavad kommutaatori. Harjad on paigutatud nii, et üleminek ühelt lamellilt teisele toimub siis, kui generaatori klemmidel on nullpinge. See tagab minimaalse sädelemise harjade ja kollektori vahel.
Süüria
Haldusjaotus
Iga provintsi juhib kuberner, kelle määrab ametisse siseminister ja kinnitab valitsus. Kuberneri abistab tema ametiajal provintsi nõukogu, mille liikmeist 3/4 valitakse ametisse neljaks aastaks ning ülejäänud nimetavad kuberner ja siseminister.
Damaskus on Süüria pealinn (umbes 1 590 000 elanikku). Latakia (umbes 650 000 elanikku) ja Ţarţūs on tähtsad Vahemere-äärsed sadamalinnad. Teiste suurimate linnade hulka kuuluvad Aleppo (2 1000 000 elanikku) ja Homs (1 033 000 elanikku).
Rahvastik
94% rahvastikust on araablased. Teistest araabia maadest sisserännanud ja nende järglased (peamiselt palestiinlased) moodustavad 3%, kurdid üle 3% ning armeenlased 1,5% rahvastikust. On ka tšerkesse, assüürlasi, türklasi, Süüria türkmeene, pärslasi ja juute. Rahvastiku juurdekasv on kiire, 1980–1992 oli see 3,3% aastas.
Elektrimasin
Vahelduv- ja alalisvoolugeneraatori lihtsustatud ehitus
Reaalses masinas on ühest raamist koosneva mähise asemel mitu pooli ja vastavalt ka kaks korda rohkem nende poolide otstega ühendatud lestasid. Kommutaatori lestad ühendatakse läbi kahe diagonaalselt asetseva harja kas tarvitiga (generaatori korral) või ankrumähise toiteallikaga (mootori korral). Harjad valmistatakse söest, grafiidist või vasest ja nad asuvad harjahoidjates, kus nad vedrudega surutakse vastu kommutaatorilesti. Harjahoidjad on kinnitatud kere või ikke külge.
Süüria
Rahvastik
90% elanikkonnast on moslemid, neist 58% omakorda sunniidid, 27% šiiidid ja 5% druusid. Kristlasi on 10%.
Elektrimasin
Vahelduv- ja alalisvoolugeneraatori lihtsustatud ehitus
pisi|Sünkroongeneraator (turbiini poolelt avatud, näha staatorimähiseid ja rootor)
Süüria
Majandus
Süüria tähtsaimad majandusharud on põllumajandus, naftatootmine, tööstus ja turism. Majandust on oluliselt mõjutanud naftahinna kõikumine maailmaturul, rahvastiku kiire kasv ja suured sõjalised kulutused, viimastel aastatel kodusõda. Tähtsamates majandusharudes valitseb riiklik sektor: 80% tööstustoodangust annavad riiklikud ettevõtted, 90% väliskaubandusest ja 95% pangandusest kuulub riigile. Olulised põllumajanduspiirkonnad on riigi kirdeosas Al Jazira ja lõunaosas Hawrani. Maagaasi eksporditi juba 1940. aastast, naftat alates 1974. aastast.
Elektrimasin
Sünkroongeneraatorid
Sünkroongeneraatorid on kas pöörleva või liikumatu ankruga. Elektrijaamades toodavad elektrienergiat liikumatu ankruga kolmefaasilised sünkroongeneraatorid. Need generaatorid tekitavad kindla sagedusega (50 või 60 Hz) ja kõrge pingega (reeglina 6,0; 10,0 ja 15,7 kV) kolmefaasilist vahelduvvoolu. pisi|Asünkroonmootori lühisrootor
Asünkroonmootorid
Asünkroonmasinaid kasutatakse peamiselt mootoritena. Asünkroonmootor on nüüdisaegsete elektrimootorite levinuim liik. Heade tehniliste ja majanduslike näitajate tõttu kasutatakse asünkroonmootoreid tööstuses ja majapidamises laialdaselt.
Yaracuy osariik
Yaracuy osariik on 1. järgu haldusüksus (osariik) Venezuela põhjaosas.
Elektrimasin
Asünkroonmootorid
Kolmefaasilise lühisrootoriga asünkroonmootori staatorimähise südamik koosneb üksteisest isoleeritud elektrotehnilise terase lehtedest, mis on pressitud malmkeresse. Staatori silindrilisel sisepinnal olevatesse uuretesse on asetatud staatorimähis. Rootori teraslehtedest südamiku uuretesse on paigutatud alumiinium- või vaskvardad, mis mõlemast otsast on kokku ühendatud alumiinium- või vaskrõngaste abil. Vardad koos lühisrõngastega moodustavadki rootorimähise.
Yaracuy osariik
Halduslikult jaguneb 14 omavalitsusüksuseks.
Elektrimasin
Asünkroonmootorid
Tööpõhimõte on järgmine. Staatori pöörlev magnetväli indutseerib rootorimähises voolu, mis koostoimel staatori magnetväljaga paneb rootori pöörlema. Rootori pöörlemissagedus n2 on alati väiksem staatori magnetvälja pöörlemissagedusest n1:
Süüria
Inimõigused
Süüria inimõiguste olukord on üks halvimaid maailmas. Inimõiguste organisatsioonid Human Rights Watch ja Freedom House on arvanud Süüria mittevabade riikide hulka.
Süürias vahistatakse meeleavaldustel demokraatlike vaadetega inimesi ja inimõiguslasi, pannakse kinni veebilehti, vahistatakse blogipidajaid ja kehtestatakse reisikeelde. Omavoliline kinnipidamine, piinamine ja inimeste kadumine on laialt levinud. Süürias on naised tagakiusatud.
Ajalugu
Praegune Süüria iseseisvus 1946. aasta aprillis, kui vabaneti Prantsuse okupatsiooni alt. Süüriast sai ametlikult parlamentaarne vabariik. 1948. aastal sattus noor riik Araabia-Iisraeli sõtta, milles lüüasaamine oli üks ajendeid esimesele riigipöördele 1949. aasta märtsis. Hiljem toimus riigis veel ridamisi vägivaldseid võimuvahetusi, samuti kordusid kokkupõrked Iisraeliga.
Liiva kalmistu
pisi|Peasissepääs, taamal kabel Liiva kalmistu on kalmistu Tallinnas Nõmme linnaosas Liiva asumis aadressil Kalmistu tee 34.
Süüria
Ühinenud Araabia Vabariik
1958–1961 ühinesid Süüria ja Egiptus, moodustades Ühinenud Araabia Vabariigi. Riigi president oli Gamal Abdel Nasser ning see oli Ühendatud Araabia Riikide nimelises konföderatsioonis Põhja-Jeemeniga. Ehkki Süüria lahkus liidust 1961. aastal, kasutas Egiptus uut nime ametlikult kuni 1971. aastani.
1963. aastal tuli järjekordse riigipöördega võimule Baath – Araabia Taassünni Sotsialistlik Partei, mis tegutses ka mõnes muus araabia riigis, eelkõige Iraagis. Kuigi Süüria koostöö Nõukogude Liiduga algas juba varem, viis just Baathi režiim Süüria püsivalt NSV Liidu (ja nüüdse Venemaa) mõjusfääri, andes NSV Liidule muuhulgas mereväebaasi Ţarţūses. 1966. aastal lõhenes Baath Süüria ja Iraagi haruks. Sisuliselt valitseb Baath Süürias tänini, vaatamata parteisisestele lahkhelidele ja võimuhaaramistele. 1963. aasta juhtfiguuride sekka kuulus ka Ḩāfiz̧ al-Asad, kes ajapikku aina enam esile kerkis, kuni temast sai 1971. aastal (veel ühe pöörde tagajärjel) Süüria president. Pärast tema surma 2000. aastal sai presidendiks tema poeg Bashār al-Asad. Samast ajast pärineb ka Süüria praegune võimujaotus, kus valitsevatel kohtadel on šiiitide hulka kuuluvad alaviidid, rahva sunniitidest enamus aga püsib opositsioonis.
1970. aastal puhkes Moslemi vennaskonna juhitud ülestõus, mis kestis vahelduva eduga aastaid. See kulmineerus 1982. aastal Hama veresaunaga, kus Süüria armee tappis eri hinnanguil 10 000 – 40 000 inimest.
1973. aastal alustasid Süüria ja Egiptus Yom Kippuri sõda Iisraeli vastu. 1973. aastal tungis Süüria Liibanoni, kus okupatsioon kestis kolm aastakümmet. Ka Liibanoni kodusõda lakkas alles 15 aasta pärast.
1990–1991 osales Süüria Lahesõjas USA juhitud koalitsiooni poolel. Ehkki sellele järgnes mõningane suhete soojenemine lääneriikidega, lõppesid 1990. aastatel peetud läbirääkimised Iisraeliga tagajärjetult. 2005. aastal tõi Süüria väed Liibanonist välja.
Sõjavägi
Relvajõududesse kuulub umbes 400 000 inimest. Süürias on ajateenistus kohustuslik, mehed hakkavad riiki teenima 18. eluaastast. Kohustuslikku sõjaväe perioodi on korduvalt lühendatud. 2005. aastal lühendati seda kahelt ja poolelt aastalt kahele aastale, 2008. aastal 21 kuuni ja 2011. aastast kestab ajateenistus poolteist aastat.
Umbes 20 000 sõjaväelast käis Liibanonis missioonil aastatel 1975–2005. Arvatakse, et missioonile minekut ajendas kasutust mitte leidev sõjatehnika.
Pikka aega oli Nõukogude Liit Süüria vägede väljaõppe ja varustuse peamine allikas. NSV Liidu lagunemine võis olla üks tegur, mis kahjustas Süüria võimet hankida kaasaegset sõjavarustust, ehkki Süüria on jätkanud sõjaväelist koostööd Venemaaga. Süüria sõjaväe arsenalis on maa-maa tüüpi raketid: Põhja-Koreas toodetud Scud-C raketid, mille laskeulatus küündib 500 kilomeetrini, ja väidetavalt Põhja-Korea ja Iraani koostöös välja töötatud Scud-D raketid laskeulatusega 700 kilomeetrit.
Liiva kalmistu
Ajalugu
Kalmistu võeti kasutusele 1935. aastal. Esimesena maeti Liiva kalmistule D-kvartalisse 28. jaanuaril 1935 ilmaliku kombetalitusega tolleaegne Eesti Sotsialistlikku Tööparteisse kuulunud Riigikogu liige Hans Martinson. Kalmistu ametlik avamine leidis aset alles 22. septembril 1935.
Kalmistu peasissepääs, kabel ja mälestusmärk moodustavad käsitletaval maa-alal kandva telje. See on Liiva kalmistu sümbol, tunnusobjekt kalmistu külastajatele.
Algselt oli kalmistu planeerimisel silmas peetud põhimõtet säilitada matmispaikadeks eraldatud kvartalite vaheradadel puutumatut metsamaastikku, kuid hiljem on matuste arvukuse kasvades sellest loobutud. Algsed vaheteed on hästi avarad. Osa kalmistu territooriumist üle Valdeku tänava idas on säilinud veel puutumata ja korrastamata metsaalana. Seni kasutusel olevates kvartalites domineerivad kalmude asetus sirgetes ridades ja rangete betoonääristega ümbritsetud matmispaigad. Liiva kalmistul leidub ka laiu kvartaleid reahaudadega (invaliididekodude patsientide ja teiste, enamasti omasteta surnute matmiseks), mida algul küll haljastatakse, kuid mis hiljem jäävad mahajäetud kalmudena vaesestama kalmistu üldilmet.
Elektrimasin
Asünkroonmootorid
Kui rootor seisab, siis Kui rootori pöörlemissagedus läheneb staatori pöördvälja sagedusele, siis s läheneb nullile (n_1 = n_2 korral pöörleb rootor sünkroonselt; see režiim on võimalik ainult sünkroonmasinas).
Rootori pöörlemissagedus kus Rootori pöörlemissageduse reguleerimiseks on mitmeid võimalusi:
pisi|250px|Mootori pöörlemissuuna muutmine Asünkroonmootori pöördmagnetvälja ja järelikult ka rootori pöörlemissuund sõltub faaside järjestusest. Seega mootori reverseerimiseks (mootori pöörlemissuuna muutmine) tuleb omavahel vahetada kaks toitejuhet.
Mehhanismi struktuurskeem
Mehhanismi struktuurskeem koostatakse mehhanismi struktuuri uurimiseks. Mehhanismi struktuurskeemil nädatakse ainult lülide liiki ja paaride klassi.
Pedassaare (Mustvee)
Pedassaare on küla Jõgeva maakonnas Mustvee vallas.
Eesti NSV lipp
Eesti NSV lipp oli NSV Liidu haldusüksuse Eesti NSV lipp. Lipu autor oli eesti kunstnik Paul Luhtein.
Eesti NSV lipp kinnitati Eesti NSV Ülemnõukogu Presiidiumi poolt ja võeti kasutusele 6. veebruaril 1953. aastal, lipu kavandi kujundas Paul Luhtein.
Lipu proportsioonid on 1:2. Lipul on kujutatud valgeharjalisi merelaineid. Et eristada seda Läti NSV lipust, millel on kujutaud Daugava laineid-voogusid, on laineharjad teravad ning lainete osa tõstetud kõrgemale nii, et lipu alaserv on punane.
Algusest peale erines lipu tagakülg esiküljest selle poolest, et seal polnud sirpi ega vasarat. Ametlikult seadustati see siiski alles NSV Liidu konstitutsiooniga 7. oktoobril 1977. Seaduse puudumisel oli varem tehtud ka selliseid lippe, millel tagaküljelgi oli sirp ja vasar, ning kuna ebaõigeid lippe ei korjatud käibelt ära, võis kuni nõukogude aja lõpuni kohata lippe, millel mõlemal pool oli sirp ja vasar.
Enne seda "lainelippu" oli kasutusel punane lipp kuldse sirbi ja vasaraga ülemises vasakpoolses nurgas. Sirbi ja vasara kohal olid seriifideta kuldsed tähed "ENSV".
Viited
Flagge Estlands
Moby Dick
pisi|Queequeg oma harpuuniga. I. W. Taberi illustratsioon 1902. aasta väljaandele
"Moby Dick" (algselt "Moby-Dick") on USA kirjaniku Herman Melville'i 1851. aastal ilmunud romaan, üks Ameerika romantismi tähtteoseid. Raamat sai pealkirja ühe tegelase, valge kašeloti Moby Dicki järgi, keda teine tegelane, kapten Ahab, jälitab. Minategelane on Ishmael, vastne meeskonnaliige vaalalaeval Pequod.
Rohkete piibliallusioonidega raamat keskendub kapten Ahabi monomaanilisele ja lõpuks hukatuslikule jahile Moby Dicki kannul, kelle tõttu ta ühel varasemal retkel Jaapani lähistel jala kaotas.
Melville'i eluajal arvustati "Moby Dicki" halastamatult ja see vajus unustusse, ehkki tema varasemad teosed olid menukad. Romaan saavutas praeguse kuulsuse alles pärast Esimest maailmasõda.
1938. aastal kirjutas helilooja Bernard Herrmann kantaadi "Moby Dick". Sama pealkirja kannab ka ansambli Led Zeppelin 8. lugu plaadilt "Led Zeppelin II".
"Moby Dickist" on suuresti mõjutatud China Miéville'i 2012. aastal ilmunud ulmeromaan "Railsea" ("Rööpameri"). Selle tegevus toimub maailmas, kus merd asendab raudteede ookean, vaala asemel on aga hiiglaslik mutt. Romaani on nimetatud "Moby Dicki" "südamlikuks paroodiaks".
Kohtvõrk
Kohtvõrk ehk lokaalvõrk ehk LAN (inglise keeles local area network) on arvutivõrk, mis ühendab piiratud maa-alal, hoones jne asuvaid arvuteid ja võrguseadmeid. Kohtvõrgud võivad olla näiteks kodus, kontoris ja koolis. Kohtvõrku eristab laivõrgust üldjuhul suurem andmeedastuskiirus, väiksem geograafiline ulatus ning tasuliste andmesideliinide mittevajalikkus. Samuti saavad samasse kohtvõrku ühendatud arvutid omavahel näiteks printereid ja faile jagada.
Varem kasutatud ARCNET-i ja lubaringvõrgu (token ring) standarditel põhinevad kohtvõrgud on tänapäeval üldjuhul asendatud Etherneti tehnoloogiatel põhinevate keerdpaar-kaabelvõrkudega ja WiFi-ühendustega.
Ajalugu
Kui suured ülikoolid ja teaduslaborid hakkasid 1960. aastate lõpus üha rohkem arvuteid kasutama, tekkis vajadus kiire siseühenduse järele. Lawrence Radiation Laboratory tegi 1970 kokkuvõtte nende kasvavast võrgust Octopus.
1974 arendas Cambridge'i ülikool välja oma Cambridge Ringi, kuid sellest ei saanud edukat müügiartiklit.
1973–1975 arendati Xerox PARC-is välja Ethernet ja võeti sellele patent. 1976, kui süsteem oli PARC-is kasutusele võetud, kirjutasid Metcalfe ja Boggs Ethernetist kui kohalikele arvutivõrkudele mõeldud valmis andmevahetussüsteemist.
Datapoint Corporation lõi 1976 ARCNET-i ja avalikustas selle 1977. Esimesena paigaldati see 1977. aasta detsembris Chase Manhattan Banki New Yorgis.
Kaabliga ja kaablita kohtvõrk
Kaabliga ühendustel on kaks standardit: kuni 100 Mbit/s kiirust võimaldav 100BASE-T ja kuni 1000 Mbit/s (1 Gbit/s) võimaldav 1000BASE-T. Kaasaegsetel arvutitel on võrguliides sageli emaplaadile integreeritud. Etherneti kaablid võivad olla kui tahes pikad, kaotamata seejuures edastatava signaali kvaliteeti.
Cojedese osariik
Cojedese osariik on 1. järgu haldusüksus (osariik) Venezuela põhjaosas. Osariigi pealinn on San Carlos.
Kohtvõrk
Kaabliga ja kaablita kohtvõrk
Traadita kohtvõrk (Wireless LAN ehk WLAN) on üks tavalisemaid ja lihtsamaid lahendusi internetiühenduse saamiseks. Arvutite ühendamiseks traadita võrku pole tarvis kaableid, seda tehakse vastava ruuteri abil. Andmeid saab edastada läbi seinte, põrandate ja muude objektide. Enamasti eelistavad sellist ühendust sülearvutite kasutajad. Traadita võrgu kiirused on juhtmega ühendustest väiksemad ja ruuteri signaal nõrgeneb võrdeliselt ruuteri ja võrguseadme kaugusega. Traadita kohtvõrguga saavad ühenduse luua kõik võrgu levialas asuvad vastava võrguseadme kasutajad. Ligipääsu piiramiseks kasutatakse traadita võrgu puhul võrguparooli.
Cojedese osariik
Halduslikult jaguneb 9 omavalitsusüksuseks.
Kohtvõrk
Kohtvõrgu arhitektuur
pisi|Kohtvõrku võib ühendada mitmesuguseid seadmeid Aktiivelementidena kasutatakse kohtvõrkudes järgmisi seadmeid:
Kohtvõrgus olevad arvutid on ühendatud jaoturi või kohtvõrgu kommutaatori (kontsentraatori või kommutaatori) abil teise arvuti või muu perifeerse seadmega. Omavahelise ühenduse jaoks kasutatakse kaableid (algselt koaksiaalkaabel), mille tänapäeval on kõrvale tõrjunud CAT3, CAT4, CAT5, CAT5e, CAT6 ja CAT7 UTP-kaabeldused. Tänapäeval on spetsiaalsete seadmete abil võimalik luua ka traadita kohtvõrk.
Arvutivõrgus võivad arvutid ja seadmed olla omavahel ühenduses ka kiudoptilise kaabli kaudu, kus ribalaius ja häirekindlus on võrreldes vaskkaabeldusega kordades suurem.
Kohtvõrgu topoloogia
Kohtvõrgu topoloogia all vaadeldakse võrgukomponentide omavahelise ühendamise füüsilist ja loogilist viisi. Füüsiline topoloogia määrab ära, kuidas seadmed on füüsiliselt omavahel ühendatud, ja loogiline topoloogia näitab, kuidas andmed võrgus läbi seadmete liiguvad. Olenemata võrkude suurusest ja keerukusest koosnevad nad kolmest põhilülitusest: kahe seadme vaheline ühendus, siinühendus ja tähtühendus. Eristatakse siin-, ring-, täht- ja puutopoloogiat või nende kombinatsioone.
Tähttopoloogia
Kõik tööjaamad on ühendatud kaabliga ühe keskseadme külge, milleks on tavaliselt jaotur (HUB) või mõni muu sama tööpõhimõttega seade. Tähttopoloogia eelis on see, et kui ühel kaablil tekib mingi tõrge ja see lakkab töötamast, siis kõik teised kaablid jäävad sellest puutumata, ehk ühenduse kaotab ainult see seade, mille kaabel lakkas töötamast. Miinus on aga jaoturi keskseade. Kui see seade lakkab töötamast, siis lakkavad töötamast ka kõik sellega ühendatud kaablid ja seadmed.
Ringtopoloogia
Kõik tööjaamad ringtopoloogias on niinimetatud järgurid ja moodustavad suletud ringi. Erinevalt tähttopoloogiast ei ole ringtopoloogial lõpp-punkte. Järgur on kohtvõrku ühendatud tööjaama võrgukaart. Kuna iga kohtvõrku ühendatud tööjaama võrgukaart on järgur, siis kõik jaamad kordavad sama signaali ja võimendavad seda, isegi kui see ei olnud neile suunatud. Ringtopoloogia plussid on kerge ülesseadmine, suure andmekogusega hakkama saamine ja vigade kerge ülesleidmine. Miinused on aga andmete kopeerimine, kogu võrgu katkemine, kui kusagil tekib rike, ning selle suurendamine, mis eeldab kogu võrgu mahavõtmist ja uute seadmete lisamist.
Siintopoloogia
Siintopoloogia, mida vahel kutsutakse ka lineaarseks siintopoloogiaks, on lihtne viis, mis ühendab ühe kaabliga kõik tööjaamad, ehk kõik jaamad jagavad ühte ja sama kaablit. Kõik tööjaamad, mis on ühendatud selle kaabliga, näevad teiste sama kaabliga ühendatud tööjaamade liiklust. Kõige suurem miinus selle juures on just see sama ühe kaabliga ühendus. Kui see kaabel lakkab töötamast, siis kaotavad kõik ühendatud tööjaamad ühenduse.
Puutopoloogia
Puutopoloogia on loogiline arendus siintopoloogiast. See kujutab endast puukujulist hierarhilise struktuuriga sõlmede ühendust. Ühe kaabli külge on kinnitatud kõik tööjaamad. See topoloogia lubab võrgul laieneda dünaamiliselt ainult ühe aktiivse andmerajaga ükskõik millise kahe võrgu lõpp-punkti vahel.
Pöördumisviis kohtvõrgus
Mingil ajahetkel saab kohtvõrgus toimida saatjana (andmeallikana) vaid üks võrku ühendatud terminalidest (arvutitest). Vältimaks mitme arvuti üheaegset pöördumist keskkonna (meediumi) poole, kasutatakse juurdepääsu võimaldamiseks kaht pöördumisviisi:
Positiivne sisepind
Positiivne sisepind on mõiste tugevusõpetusest, milleks nimetatakse pinda, kui ta välisnormaali suund ühtib koordinaattelje positiivse suunaga.
Bug
Bug ehk Lääne-Bug (poola keeles Bug, ukraina keeles Західний Буг, valgevene keeles Заходні Буг) on jõgi Ukraina, Valgevene ja Poola aladel.
Saab alguse Podoolia kõrgustikult, suubub Varssavist veidi põhja pool Narewisse.
Pikkus 772 km.
Osa jõest moodustab Poola ja Euroopa Liidu idapiiri.
Bugi ääres asub Brest.
Iskatelei
2005. aastani oli osa Narjan-Mari linnast.
Alevis on nafta- ja gaasitööstuse ettevõtted.
Igavene homne
"Mañana es para siempre" ("Igavene homne") on Mehhiko seebiooper, millel on 169 osa ja mida hakati Mehhikos näitama 2008. aasta oktoobris.
Eestis on seriaali näidatud TV3-s.
Sisututvustus
"Igavene homne" on lugu Elizaldede perekonnast. Pere noorim laps Fernanda armub majateenija Soledad Cruzi lapsesse Eduardosse. Pereisa Gonzalo on rikas ettevõtja, kuid kunagi saabub kõigele ilusale lõpp.
Gonzalot vihkab Artemio Bravo, kes palkab Rebecca Sanchezi perekonda hävitama. Naine valetab ennast Barbara Grecoks ja valmistub kättemaksuks. Ta lahutab Eduardo Fernandast ja saadab ta internaatkooli ja tapab Gonzalo naise Montserrati, ajades süü tütre Liliana kaela, kes pannakse hullumajja. Barbara ise abiellub Gonzaloga.
15 aasta möödudes täidab Barbara ikka salapärase Artemio käske. Eduardo ema Soledad on ainus, kes teab, kes Barbara tegelikult on, kuid ta peab saladust kandma kuni surmani, vastasel korral tapab Barbara Eduardo. Fernanda peab abielluma Damian Gallardoga, kuid ei teagi, et too on Barbara armuke.
Krŏng Kaôh Kŏng
Krŏng Kaôh Kŏng on asula Kambodžas Tai lahe rannikul. See asub Tai piirist 10 km kaugusel ning pealinnast Phnom Penhist maanteed mööda 271 km kaugusel.
2008. aastal elas seal 36 053 inimest.
August Turp
August Turp (23. märts/4. aprill 1887 Aidu vald (Paistu kihelkond) – 4. juuni 1993 Kurtna) oli eesti õpetaja ja pikaealine.
Fernando Meira
Fernando José da Silva Freitas Meira, tuntud kui Fernando Meira (sündinud 5. juunil 1978 Guimarães) on Portugali endine jalgpallur, kaitsja ja kaitsev poolkaitsja.
August Turp
1925. aastal sooritas ta Treffneri gümnaasiumis keskkooli lõpueksamid, läbinud enne Tartu õhtukooli juures kolmed suvekursused. Tõraveres laste õpetamise kõrvalt lõpetas ta 1932 Tartu ülikooli pedagoogika ja filosoofia teaduskonna kõrgema astme laudatur 'i ulatuses, rahvaluule ja etnograafia approbatur ' i ulatuses, kinnitas rektor Johan Kõpp oma allkirjaga lõpudiplomil.
Fernando Meira
Ta mängis Portugali koondises 54 korda ja lõi kaks väravat.
August Turp
1949 viidi August Turp käsukorras üle õpetajaks Elva Keskkooli, kus ta andis ajalugu, psühholoogiat, loogikat, saksa, inglise ja ladina keelt. Õpetajatööd jätkas ta ka pensionieas kuni 75 aasta vanuseni, õpetades Rõhu koolis matemaatikat, anatoomiat ja keemiat, Ranna koolis vene ja eesti keelt ning Kallastel saksa keelt.
August Turp osales 102-aastaselt Balti ketis ja oli väidetavalt selle vanim osaleja.
Georgi Borissenko
Georgi Konstantinovitš Borissenko (vene keeles Георгий Константинович Борисенко; 25. mai 1922 Tšuhujiv – 3. detsember 2012 Taškent) oli Nõukogude Liidu maletaja, kirimale suurmeister (1965).
Borissenko täitis klassikalises males meistrinormi 1950. aastal. Kaheksal korral mängis ta NSV Liidu meistrivõistluste finaalturniiril. Parimad tulemused: 12.–13. koht (1954) ja 12. koht (1964/1965).
1960. aastal esindas ta Vene NFSV-d Leningradis peetud Läänemere maade turniiril, kus jagas 4.–5. kohta.
Kirimales jagas Borissenko esikohta kahel NSV Liidu meistrivõistlustel (1955–1957, 1960–1962) ja tuli teiseks maailmameistrivõistlustel (1962–1965).
Ta oli abielus naiste malesuurmeistri Valentina Borissenkoga.
Läti NSV lipp
right|thumb|300px|[[Pilt:FIAV historical.svg|23pxLäti NSV lipp 1953–1990]]
Läti NSV lipp oli NSV Liidu haldusüksuse Läti NSV lipp.
17. jaanuaril 1953 kasutusele võetud lipp oli punane kangatükk, mille alumisel serval oli kujutatud siniseid ja valgeid ümarate laineharjadega laineid, need sümboliseerisid Daugava jõge. Vardapoolses ülanurgas olid aga kuldsed ristatud sirp ja vasar ning punane kuldse äärisega viisnurkne täht. Lipu proportsioonid olid 1:2. Plagu oli kasutusel 19. veebruarini 1990.
Ajalugu
pisi|[[Pilt:FIAV historical.svg|23pxLäti NSV lipp aastatel 1940–1953]]
1919–1920
Algselt (1917?, 1918?) oli Läti bolševike lipp punane plagu valge horisontaallaiuga keskel. Lipu valge triibu keskel asus viieharuline punane täht.
15. jaanuarist 1919 kuni jaanuarini 1920 eksisteerinud Läti NSV lipuks oli punane plagu, mille ülemises vasakus nurgas oli kuldne kiri "SSRL" (Sotsialistitšeskaja Sovetskaja Respublika Latvii).
1940–1953
Alates 25. augustist 1940 (kuni 1953) oli kasutusel punane lipp, mille ülemises vasakus nurgas oli sirp ja vasar, nende kohal aga poolkaares kuldne kiri "LPSR" (Latvijas Padomju Sociālistiskā Republika). pisi|[[Pilt:FIAV historical.svg|23pxLäti NSV lipp 1953–1990. Lipu tagakülg]]
László József Bíró
László József Bíró ['laasloo 'joožef 'biiroo] (29. september 1899 Budapest – 24. november 1985 Buenos Aires) oli Ungari päritolu ajakirjanik, keda peetakse pastapliiatsi leiutajaks.
Ta oli ajakirja Hongrie-Magyarország-Hungary peatoimetaja. 25. aprillil 1938 patenteeris ta kuulotsikuga pastapliiatsi. 31. detsembril 1938 kolis ta perega Ungarist Prantsusmaale, sest tema abikaasa oli juut ning uue seaduse järgi ei oleks ta järgmisel aastal saanud patenti kaasa võtta. Pärast Pariisi okupeerimist Saksa vägede poolt emigreerus ta Argentinasse. Seal jätkas ta oma leiutise täiustamist.
10. juunil 1943 sai ta Argentinas uue patendi ja seal hakati uusi pastapliiatseid tootma. Bíróst sai suure pastapliiatsitehase Sylvapen direktor.
Ta on ka mitme muu leiutise autor.
Argentinas tähistatakse tema sünnipäeva 29. septembrit leiutajate päevana.
Lara osariik
Lara osariik on 1. järgu haldusüksus (osariik) Venezuela põhjaosas.
Nils Holgerssoni imeline teekond läbi Rootsi
"Nils Holgerssoni imeline teekond läbi Rootsi" on Selma Lagerlöfi romaan.
Selma Lagerlöfil paluti kirjutada Rootsi maateaduse lugemik algkoolile. Valminud teos kätkes endas Rootsi looduse kirjeldusi, tekkelugusid, muistendeid, mis olid seotud hiidude, kangelaste, loomade ja igasugu üleloomulike olevustega, muinasjutule omaste iseloomujoontega loomi ja palju muud. Kohati kasutas autor vanaema ja isa jutustustes olnud tekkelugusid ja muid rahvapärimusi, kohati mõtles ise välja mägede tekkelugusid ja maateaduslikest nähtustest rääkivaid muistendeid.
Sellest omanäolisest maateaduse lugemikust on saanud üle maailma populaarne muinaslugu, mida on tõlgitud enam kui kuuekümnesse keelde.
Raamat ilmus kahes osas aastail 1906 ja 1907. Nils Holgerssoni seiklused ilmusid eesti keeles esmakordselt aastal 1911 Artur Paulmeistri tõlkes peatükkidena ajalehes Postimees. Prantsuse ajaleht Le Monde valis selle 1999. aastal sajandi 100 parima raamatu hulka.
Sisu
Nils Holgersson oli neljateiskümneaastane poisike, kes armastas pahandust teha. Kord kui ema-isa kirikusse olid läinud, õnnestus Nilsil kärbsepüünisega nende kodus elav härjapõlvlane kinni püüda. Saanud vabaks, muutis härjapõlvlane poisi vembu eest pisikeseks pöialpoisiks.
Peagi peatusid Nilsi koduõuel lõunast põhja lendavad metshaned. Üks kodulindudest, isahani, tahtis nendega kaasa lennata. Nils püüdis isahane kinni hoida ja lind lendas koos poisiga metshanede järele.
Metshaned lendavad üle paljude Rootsi ajalooliste paikade, kus nad ka peatusi teevad. Peatuste ajal kuuleb Nils nende paikade kohta huvitavaid lugusid ja satub erinevatesse seiklustesse.
Kogu teekonna vältel teeb Nils mitmeid heategusid, aitab metshanede parve ja hoolitseb isahane eest. Olles teel tagasi lõunasse, peatub metshaneparv taas Nilsi koduõel ja Nils saab koju tagasi. Härjapõlvlane, nähes et Nilsist on hea poiss saanud, muudab ta uuesti suureks.
Lauraasia
right|thumb Lauraasia oli Mesosoikumi lõpul eksisteerinud hiidmanner, mis tekkis Pangaea lagunemise tagajärjel ja lagunes ise seoses Atlandi ookeani basseini avanemisega Euraasia ning Laurentia (Põhja-Ameerika) mandriks.
Pangaea
pisi|Lihtsustatud [[animatsioon Pangaea jagunemisest tänapäeva mandriteks]] Pangaea oli ligikaudu 300–200 miljonit aastat tagasi eksisteerinud hiidmanner, mis sisaldas kõiki tänapäeva mandreid.
Pangaea lagunemise tagajärjel tekkisid kõigepealt Gondwana, mis hõlmas tänapäevast Austraaliat, Aafrikat, Lõuna-Ameerikat, Antarktist, Hindustani poolsaart ja Madagaskarit, ning Lauraasia, mis sisaldas Laurentiat (tänapäevase Põhja-Ameerika tuum) ning Euraasiat. Gondwana ja Lauraasia edasise lagunemise tagajärjel tekkisid tänapäevased mandrid ning mandrilise maakoorega saared. Pangaead ümbritses Panthalassa ookean, mille tänapäevane järeltulija on Vaikne ookean.
Nimi "Pangaea" pärineb Alfred Wegenerilt (1912). Mandrite lagunemist ja üksteisest eemaldumist nimetas ta mandrite triiviks. Algselt ei pälvinud see hüpotees toetust, sest Wegener ei suutnud usutavalt seletada, mis põhjusel mandrid triivivad. Tänapäeval on esialgne mandrite triivimise idee asendatud laamtektoonika teooriaga, mis loodi 1960. aastail.
Opioidid
Opioidid (inglise keeles opioids) on selliste looduslike, poolsünteetiliste ja sünteetiliste keemiliste ühendite koondnimetus, mis avaldavad selgroogsete loomade mitmetes elundisüsteemides ringeldes morfiinilaadset, valuaistinguid pärssivat toimet.
Opioidpeptiidiga sarnaseid molekule on tuvastatud ka putukatel, kuid harilikult peetakse opioidide toime kirjeldamisel silmas imetajaid ja katseloomi.
Opioididel on agonistlikult ergutav toime opioidretseptoritele, mis paiknevad kesknärvisüsteemis, seedetraktis ja mujal.
Liigitus
Opioide liigitatakse järgmiselt:
Mõnikord liigitatakse opioidide hulka ka opioidantagonistid, näiteks luulusalveist eraldatud salvinoriin A.
Levinud on ka liigitus endogeenseteks ja eksogeenseteks opioidideks. Endogeensete opioidide hulka liigitatakse opioidid, mida sünteesib organism, et tagada opioidretseptorite talitlus. Siia kuuluvad endorfiinid, enkefaliinid, dünorfiinid, endomorfiinid.
Opioiditeraapia
Opioidipõhiseid analgeetikume kasutatakse mitmes meditsiinivaldkonnas.
Opioidiainevahetus
Opioidid aeglustavad alkoholi imendumist seedekanalis. Meditsiinilistel näidustustel manustatud opioididel ja alkoholil on summeeruv kesknärvisüsteemi halvav koostoime, suuremad raviannused võivad seega avaldada ka suuremat halvavat toimet ja võib tekkida surmaga lõppev opioidmürgistus. Praktikas aga võivad seda põhjustada ka tunduvalt väiksemad annused, siin oletatakse geneetiliste tegurite toimet.
Opioidisõltuvus
Opioidid, mida kasutatakse meditsiinilistel kaalutustel analgeetikumidena (nagu dihüdrokodeiini, fentanüüli, morfiini jms sisaldavad ravimid), inhibeerivad looduslike endorfiinide sünteesi ja jäljendavad looduslike endorfiinide toimet. Nende pikemaajaline näidustatud kasutamine ja/või kuritarvitamine ning selle tagajärjel tekkinud sõltuvus ja/või tolerantsuse suurenemine on raskesti ravitavad (eriti morfiinisõltuvus). Kuid pahaloomulise haiguse terminaalstaadiumis ei peeta harilikult sõltuvuse teket 'halvaks käitumiseks' (ei peeta oluliseks).
Porfüüria
Porfüüria on pärilik haigus. Seda põdevatel inimestel on häiritud punase verepigmendi moodustumine ning haiged on valguse suhtes väga tundlikud. Haigetel võib äärmuslikul juhul hakata katmata kehaosadele karvu kasvama. Porfüüriat põdevatel inimestel võib esineda meeltesegadus ja hullus.
Arvatakse, et müüt libahuntidest võis saada alguse nähes selle haiguse käes kannatavat inimest.
Normaalpinge
Normaalpinge on mõiste tugevusõpetusest ning ta tähendab lõikepinnaga risti paiknevat pingekomponenti. Normaalpinge on vektoriaalne suurus ning ta tähis tugevusarvutustes on. Kogupinge avaldub normaal- ja tangentsiaalpinge kaudu valemiga. Kogupinget pole aga otstarbekas kehas mõjuvate sisepingete hindamiseks kasutada, sest paljud materjalid taluvad normaal- ja tangentsiaalpingeid erinevalt, mistõttu tugevusõpetuses vaadeldakse neid eraldi.
Kui normaalpinged püüavad keha üksikuid osakesi lõikepinna normaali sihis lähendada või eemaldada, siis tangentsiaalpinged püüavad neid osakesi lõikepinnas üksteise suhtes nihutada. Seetõttu nimetatakse tangentsiaalpingeid ka nihkepingeteks.
Teal'c
Teal'c [ˈtiːəlk] on tegelaskuju Kanada-Ameerika telekanali SyFy sõjaväelises ulmesarjas "Tähevärav SG-1". Teal'c on Jaffa sõdalane planeedilt Chulak ja tegelast kehastab Christopher Judge.
Ornitoloog
Kui tegu on inimesega, kes tegeleb linnuvaatlusega asjaarmastajana, kasutatakse nimetust harrastusornitoloog, amatöörornitoloog, linnuvaatleja või linnuhuviline.
Teal'c
Nagu teisedki Jaffad, näeb Teal'c välja inimesena, kuid tema kõhus on inkubaatorina toimiv kukkur, kus kasvab Goa'uldi vastne. Vastne (sümbiont) annab peremeesorganismile jõudu, tervist, imelise paranemisvõime ja pika eluea. Teal'c on umbes 100-aastane ja sarja lõpuks on tema vanusele lisandunud veel 50 aastat. Teal'ci silmatorkavaim tunnus on kuldne tätoveering tema otsaesisel, mis tähistab seda, et kord teenis ta süsteemiisand Apophise esimese peaministrina, Jaffade kõrgeimal ametikohal.
Välislingid
Stargate – Kommando SG-1 Lista över rollfigurer i Stargate
Ornitoloog
Kõnekeeles kasutatakse ka nimetust "linnumees". Linnuliikide kohtamise võistlustes osalejaid nimetatakse ka bongar'iteks (sõna bongar tuleb soome ja rootsi keelest ning viitab punktilugemisele).
Eesti linnuhuvilisi koondab Eesti Ornitoloogiaühing.
Barclay plats
Barclay plats asub Tartu kesklinnas Ülikooli, Vallikraavi ja Küüni tänava vahel. Platsil asub Barclay de Tolly monument.
11. novembril 1849 avati feldmarssal Michael Andreas Barclay de Tolly monument. Ligi paarkümmend aastat oli monumendi ümber munakivisillutis, 1868. aastal hakati platsile haljastust rajama. Hiljem piirati monument aiaga ja selle siseserva istutati madalad puud, keskele suuremad puud. Osa platsist jäi tühjaks. 1879. aastal istutati juurde uusi puid, kujundati rohuplatse ja lisati pargipingid.
1929. aastal korrastati platsi haljastust ja ausamba ümber kujundati lillepeenar. Eraldiasuv kolmnurkne iluplats rajati kaubahoovi ette 1932. aastal.
1999. aastal külvati platsile muru ja ehitati purskkaev (autor Arnold Matteus, seadistamine ringvoolule 1999, projekt AS Kobras 1998). Platsi teed said kivikatte aastal 2000 (projekt AS Kommunaalprojekt).
RheinEnergieStadion
thumb|RheinEnergieStadion õhtusel ajal, veebruar 2005 RheinEnergieStadion, tuntud ka nimega Müngersdorfer Stadion, on jalgpallistaadion Kölnis Nordrhein-Westfaleni liidumaal Saksamaal. Staadion on Bundesligas mängiva 1. FC Kölni kodustaadion, ja see oli ka 2006. aasta maailmameistrivõistluste üheks mängude toimumise kohaks.
Algne Müngersdorfer Stadion valmis 1923. aastal ligi 80 000 pealtvaatajat mahutavaks, olles tollel ajal Saksamaa suurim staadion. 1974. aasta jalgpalli MM-iks oli plaan ehitada täiesti uus staadion, mis aga suurte kulutuste tõttu ei teostunud. Vana staadion otsustati siiski selle aja nõuetele vastavalt uuendada. Ümberehitustööd said valmis 1975. aastal ja selle tulemusena tuli Müngersdorfer Stadionist esimene pealtvaatajate kohal kaetud katusega staadion Saksamaal.
Kui Saksamaa sai uuesti jalgpalli MM-i korraldamisõigused, ei tahtnud Köln jälle ilma jääda võimalusest olla osaline MM-mängudel. Otsustati ehitada uus staadion ilma jooksuradateta ja 51 000 pealtvaataja tarbeks. Ehitus- ja lammutustööd toimusid saksa täpsusega, mis võimaldas 1. FC Kölni mängudel toimuda ka ehitustööde ajal. Uus 2003. aastal valminud staadion läks kokku maksma 117,5 miljonit eurot ja rahastamine toimus RheinEnergie AG-le nimeõiguse rentimise tulemusena.
Rahvusvaheline Olümpiakomitee premeeris staadioni 2005. aastal pronksmedaliga kui ühte maailma parimat spordiareeni.
2006. aasta MM-il mängiti staadionil viis mängu, millest neli olid alagrupimängud ja üks kaheksandikfinaal.
Guárico osariik
Guárico osariik on 1. järgu haldusüksus (osariik) Venezuela põhjaosas.
Halduslikult jaguneb 15 omavalitsusüksuseks.
Prey Vêng
Prey Vêng on linn Kambodžas, Prey Vêngi provintsi keskus.
Mehhanismi kinemaatiline skeem
Mehhanismi kinemaatiline skeem ehk mehhanismi kinemaatika skeem koostatakse mehhanismi liikumise uurimiseks. Skeem tehakse mõõtkavas, millest peetakse rangelt kinni. Skeemil näidatakse madalamad paarid tingmärkidega, kõrgemad paarid joonestatakse välja pidades silmas täpseid proportsioone.
Kaarma-Suure vald
pisi|Saaremaa maakonna valdade piirid enne ja pärast [[1939. aasta vallareformi]] Kaarma-Suure vald (ka Kaarma-Suuremõisa vald; saksa keeles Karmel-Grossenhof) oli vald Saaremaal Kaarma kihelkonnas ümber Kuressaare linna. Valla pindala oli koos Abruka saarega 198 km² ja elanikke oli 2996 (1922. aasta seisuga). Vald eksisteeris 1866 –1939, mil see liideti Kuressaare ja osalt Salme vallaga.
1891 liideti Kaarma-Suure vallaga Kellamäe, Praakli, Pähkla, Randvere, Tahula vald, samuti Kuressaare kirikumõisa maakogukond, mis varem oli Praakli valla koosseisus.
Pjotr Kontšalovski
Pjotr Kontšalovski (21. veebruar (9. veebruar vkj) 1876 Slovjansk – 2. veebruar 1956 Moskva) oli vene maalikunstnik.
Kontšalovski alustas kunstiõpinguid Harkivi kunstikoolis ja seejärel õppis ta Moskvas G. Stroganovi tehnilise joonistamise kooli õhtuklassis. Aastail 1897–1898 õppis ta Pariisis Académie Julianis ja 1898–1907 Peterburi Kunstide Akadeemias Vassili Savinski ja Pavel Kovalevski käe all.
Ta oli kunstirühmituse Ruutu Soldat algataja ja eestvedaja.
Perekond ja suguvõsa
Kontšalovski isa Pjotr Kontšalovski (1839–1904) oli vene tõlkija ja kirjastaja. Vend Maksim Kontšalovski (1875–1942) oli tuntud arst.
Pjotr Kontšalovski oli abielus tuntud maalikunstniku Vassili Surikovi tütre Olga Surikovaga (1878–1958). Nende tütar Natalja Kontšalovskaja (1903–1988) oli lastekirjanik, luuletaja ja tõlkija, kes abiellus Sergei Mihhalkoviga. Nende lapsed (st Pjotr Kontšalovski lapselapsed) on Jekaterina Mihhalkova-Kontšalovskaja, tuntud filmirežissöör Andrei Kontšalovski, filmirežissöör ja näitleja Nikita Mihhalkov.
Poŭthĭsăt
Poŭthĭsăt on linn Kambodžas, Poŭthĭsăti provintsi keskus.
Pällu
Pällu (varem ka Pällo) on küla Jõgeva maakonnas Mustvee vallas.
Enne Eesti omavalitsuste haldusreformi 2017. aastal kuulus küla Saare valda.
Salvatore Bonanno
Salvatore Bonanno (hüüdnimi Bill; 5. november 1932 – 1. jaanuar 2008) oli USA mafiooso Bonanno perekonnast, Joseph Bonanno poeg.
Kümneaastasena sai Bill kõrvanakkuse ning vanemad saatsid ta Long Islandilt Hempsteadist Tucsonisse Arizona osariiki. 15-aastaselt viis Bill oma koolikaaslased muuseumi asemel vaatama katoliku kiriku poolt keelatud filmi "Amber Forever". Selle eest keelati tal ühiselamus elamine ning ta pidi elama motellis.
Pärast keskkooli õppis Bill Arizona Ülikoolis, mis jäi tal pooleli.
Algul juhtis Bill oma isa legaalseid ärisid. Hiljem sai temast Bonanno perekonna consigliere. Paljud selle organisatsiooni liikmed pidasid Billi liiga kogenematuks ja intellektuaalseks. Pingeid tekitas Bill Bonano nõuanne loobuda narkokaubandusest.
Aastal 1956 abiellus ta Rosalie Profaciga, kes kuulus Profaci (praegu Colombo) maffiaperekonda.
1950ndatel, maffiale rahututel aegadel läks ta peitu Californiasse, et vältida vandekohtu ees tunnistuste andmist. Sel ajal sai vananeva Joseph Bonnano asemel Bonnano perekonna juhiks Gaspar DiGregorio.
Bill asus koos abikaasaga elama Tucsonist 20 miili põhja pool paiknevasse 3300-aakrisesse karjakasvatus- ja puuvillarantšosse, osaledes siiski ka organiseeritud kuritegevuses. Pärast 1968. aastat oli Bill Bonanno kokku 12 aastat vangis. Aastal 1985 mõisteti ta süüdi eakatelt californialastelt remondi ettekäändel raha väljapetmise eest.